Vi har haft 5 rigtig dejlige dage i Johan og Thereses hus. Gåafstand til skov og vand med bademuligheder.
Boligen har smuk udsigt over Mälaren, og den har alt hvad vores familie på 5 + 2 bedsteforældre behøver. Alt var pænt og rent. Dejlig overraskelse med vin til de voksne og sodavand i flere slags til børnene.
Johan svarede med det samme på hvad vi havde af spørgsmål.
Vi kørte til Stockholm i egen bil, fandt nemt parkering. Her var vi på kanalrundfart (2t), shoppede i Östermalm og gik turer i Gamla Stad. Vi var på Skansen og også en tur på Vasamuseet. Den sidste dag kørte vi til Vaxholm og sejlede med gratis færger, som forbandt et par skærgaardsøer og kørte den vej mod Stockholm igen.
Vil helt klart anbefale denne bolig.